Ha e be ke utlwisisa potso ya hao, o bua ka mohlaba? Ke ngotse ha teletsana ka mohlaba bukeng ya Ngaka Matsetsa: Bana ba Lesedi. Ka morago ga gore mosadi wa Mokriste a hlalosetše monna wa gagwe seo, go thwe’ng ge e ba monna yoo a sa dutše a phegelela gore a sepele le yena? Mosadi yoo a ka no phetha ka gore ka ge monna wa gagwe e le hlogo ya lapa, o na le boikarabelo bja go fepa lapa la gagwe ka dijo. (Bakolose 3:18) A ka phetha ka gore mo lebakeng le, monna o phethagatša boikarabelo bja gagwe bja gore go be le dijo ka go rulaganya gore di ye di jewe le ba leloko. Mosadi yoo a ka ba a kgona le go nea bohlatse bjo bobotse tiragalong yeo. Dijo ga di šilafatšwe ke gore di jewa letšatšing la maikhutšo la lefase. (1 Bakorinthe 8:8) Mokriste a ka di lebelela e le dijo tše di tlwaelegilego gomme a se tšee karolo ditumedišong le ge e le dife tša letšatši leo la maikhutšo, dikopelong tša lona, go lakaletša botse ka go emišetša digalase godimo, le tše dingwe.